  Виталий Пронин Толон ӝыт сяська вузан лавкаысь 47 роза лушкамын вал, ивортэ МЧС-лэн Удмуртиысь пресс-службаез. Ижкарысь Петров ульчаын сылӥсь лавкае огвакытэ пыризы кӧня ке воргоронъёс - соос бырйизы сяськаос. Уксёзы тырмыт ӧй вал, соин йырин вузкарисен даллашизы. Со вакытэ лавкае пыриз тодмотэм пиосмурт но, розаосын вазаез кутыса, пегӟиз. 47 роза 4 сюрс манет пала усьысал.Ӝоген Дэри черкогуртысь 27 аресъем воргорон ӝегатэмын вал. Полициын со вераз, кӧня ке сяськаез яратоно нылашезлы, нош кылемъёссэ урамтӥ мынӥсь-ветлӥсьёслы кузьмаз шуыса.Пусйыны кулэ, воргорон азьвыл уголовной ужъя ӝегатъямын вал ни. Али со вылэ Уголовной кодексысь 161-тӥ статьяя уж ӝутэмын (грабёж).Туспуктэмез: exclusiveflowers.ru Теги: лушкаськон Удмуртиысьсяськаос  